อยากทราบว่ายาหม่องกับน้ำมันนวด มีวันหมดอายุไหมค่ะ
สวัสดีค่ะ ของใช้ต่างๆ ไม่ว่าจะเป็นครีม โลชั่น สบู่ เจลล้างหน้า ยาสระผม ครีมนวดผม เจลใส่ผม สเปรย์ใส่ผม น้ำมันทาผิว แป้งทาผิว เครื่องสำอางค์ต่างๆ รวมถึงยาหม่อง น้ำมันนวดต่างๆ หรืออื่นๆ ย่อมมีการเสื่อมสภาพไปตามเวลา แต่ทั้งนี้ วันหมดอายุอาจไม่ชัดเจน ดังนั้น แม้ของบางอย่าง จะไม่ได้ระบุวันที่หมดอายุไว้ แต่หากมีการเปลี่ยนสภาพไป เช่น สีเปลี่ยนไป กลิ่นเปลี่ยนไป ความข้นเหนียวเปลี่ยนไป เป็นต้น ก็ไม่ควรนำมาใช้ เพราะนอกจากจะไม่ได้ผลของสิ่งที่ต้องการใช้แล้ว อาจได้รับพิษจากสารเคมีที่แปลงสภาพไป หรือพิษจากเชื้อโรคต่างๆ ที่เกิดการสะสมได้ค่ะ หรือหากยังไม่เปลี่ยนสภาพ แต่หากซื้อมานานมากแล้ว ส่วนใหญ่คือมากกว่า 3 ปีขึ้นไป ก็ไม่ควรที่จะนำมาใช้กับร่างกายเราค่ะ